ບັນຫາ ຄວາມຫຼຸດໂຕນ ລະຫວ່າງຄົນຮັ່ງ ແລະຄົນທຸກ ທີ່ມີເພີ່ມຂຶ້ນ ໃນປະເທດຈີນ 
ຄວາມຫຼຸດໂຕນ ທີ່ພວມເພີ່ມທະວີຂຶ້ນ ລະຫວ່າງຄົນຮັ່ງ ແລະຄົນທຸກ ແມ່ນບັນຫາອັນຮີບດ່ວນທີ່ສຸດ ໂດຍສະເພາະແລ້ວ ຢູ່ຄຸ້ມສະລຳ ໃນກຸງປັກກິ່ງ
ສະພາປະຊາຊົນແຫ່ງຊາດຈີນອັດກອງປະຊຸມເປັນເວລາ 10 ມື້ລົງໃນວັນພຸດມື້ນີ້ຢູ່ນະຄອນ ຫຼວງປັກກິ່ງ ບ່ອນທີ່ພວກເຈົ້າໜ້າທີ່ໄດ້ຈັດວາງນະໂຍບາຍຕ່າງໆທີ່ຖືວ່າ ເປັນບຸລິມມະສິດ ນຶ່ງໃນບັນຫາທີ່ສ້າງຄວາມວິຕົກກັງວົນໃຫຍ່ທີ່ສຸດກໍຄືຄວາມຫຼຸດໂຕນຫຼືຊ່ອງຫວ່າງລະຫວ່າງ ຄົນຮັ່ງແລະຄົນທຸກ Shannon van Sant ຜູ້ສື່ຂ່າວຂອງວີໂອເອ ສອບຖາມປະຊາຊົນ ໃນກຸງປັກກິ່ງ ກ່ຽວກັບການດຳເນີນຄວາມພະຍາຍາມຂອງລັດຖະບານ ເພື່ອແກ້ໄຂບັນຫາ ຄວາມວິຕົກກັງວົນດ້ານເສດຖະກິດຂອງພວກເຂົາເຈົ້າ ໃນກອງປະຊຸມປະຈຳປີ ຂອງສະພາປະຊາຊົນແຫ່ງຊາດຈີນ ໃນປີນີ້ ພວກຜູ້ແທນປະມານ 3,000 ຄົນໄດ້ສົນທະນາຫາລືກັນກ່ຽວກັບເລື່ອງເສດຖະກິດ ຄວາມວຸ້ນວາຍຂອງພວກຊົນ ຊາດຊົນເຜົ່າ ແລະການປະຕິຮູບລະບົບຕຸລາການຂອງປະເທດ ແຕ່ສຳຫຼັບຫຼາຍໆຄົນແລ້ວ ຄວາມຫຼຸດໂຕນທີ່ມີເພີ່ມຂຶ້ນລະຫວ່າງພວກຄົນຮັ່ງແລະພວກຄົນ ທຸກແມ່ນບັນຫາທີ່ຮີບດ່ວນສຸດ ໂດຍສະເພາະຢູ່ທີ່ຄຸ້ມຄົນທຸກໃນນະຄອນຫຼວງປັກກິ່ງ ບ່ອນ ທີ່ພວກຮັ່ງມີທີ່ສຸດແລະພວກທຸກທີ່ສຸດດຳລົງຊີວິດຢູ່ໃກ້ໆກັນນັ້ນ ໃນຕາໜ່າງຮ່ອມແຄບໆທີ່ຢູ່ທາງຫຼັງຫ້າງສັບພະສິນຄ້າຫຼືຊອບປິ້ງມອລທີ່ຫຼູຫຼາແຫ່ງນຶ່ງຂອງ ກຸງປັກກິ່ງນັ້ນ ມີຕູບຫຼາຍສິບຫຼັງ ຕັ້ງຢູ່ໄກອອກໄປອີກຮ່ອມນຶ່ງ ຫ່າງຈາກຮ້ານຈຳໜ່າຍລົດ Bentley ລາຄາແພງ ໃນຫ້ອງນ້ອຍໆຂອງຕູບຫລັງນຶ່ງ ທີ່ສ້າງຂຶ້ນໂດຍການນຳເອົາແຜ່ນສັງກະສີ ແລະແຜ່ນເຫຼັກ ມາຕໍ່ເຂົ້າໃສ່ກັນຊຶ່ງຕຶງໄວ້ດ້ວຍໂງ່ນຫີນແລະດິນຈີ່ນັ້ນ ແມ່ຕູ້ Li Yulan ອາຍຸ 78 ປີເປັນ ເຈົ້າຂອງຮ້ານນ້ອຍ ທີ່ຂາຍອາຫານຫວ່າງແລະນໍ້າອັດລົມ ແມ່ຕູ້ Li Yulan ເວົ້າວ່າ ສຳຫຼັບແມ່ຕູ້ Li Yulan ແລ້ວ ບັນຫາທີ່ລາວເປັນຫ່ວງນໍາຫລາຍທີ່ສຸດກໍຄືຄ່າຄອງຊີບທີ່ຖີບ ໂຕສູງຂຶ້ນນັບມື້ ໃນໄລຍະສອງສາມປີຜ່ານມານີ້ ລາຍໄດ້ຂອງລາວກໍສູງຂຶ້ນແຕ່ມັນກໍບໍ່ພຽງ ພໍທີ່ຈະຊົດເຊີຍຕໍ່ລາຄາສິນຄ້າທີ່ແພງຂຶ້ນນັ້ນໄດ້ ລາວເວົ້າວ່າ ລາວເອງແລະບຸກຄົນອື່ນໆທີ່ ອາໄສຢູ່ໃນຄຸ້ມນ້ອຍໆແຫ່ງນີ້ທີ່ຕັ້ງຢູ່ລະຫວ່າງຕຶກອາຄານສູງໆນັ້ນຫວັງວ່າພວກສະມາຊິກສະ ພາຈະເຂົ້າໃຈດີກ່ຽວກັບການດີ້ນຮົນຕໍ່ສູ້ຂອງພວກເຂົາເຈົ້າ ແມ່ຕູ້ Li Yulan ເວົ້າວ່າ ອັດຕາເງິນເຟີ້ພາຍໃນຂອງຈີນ ແມ່ນຜົນພອຍໄດ້ຈາກການເຕີບໂຕຢ່າງວ່ອງໄວຂອງເສດຖະ ກິດແລະການຖີບໂຕຂຶ້ນຂອງຄ່າເງິນຕາ ແຕ່ແນວໃດກໍຕາມໂຕເລກລ່າສຸດສະແດງໃຫ້ເຫັນ ວ່າ ລັດຖະບານໄດ້ປະສົບກັບຄວາມສຳເລັດແດ່ເລັກນ້ອຍໃນການຫຼຸດຜ່ອນລາຄາສິ່ງຂອງທີ່ ສູງຂຶ້ນນັ້ນ ອັດຕາເງິນເຟີ້ລະດັບປີຕໍ່ປີໃນເດືອນກຸມພາຜ່ານມານີ້ ແມ່ນ 3 2% ຊຶ່ງເປັນອັດ ຕາທີ່ຕໍ່າທີ່ສຸດ ນັບແຕ່ເດືອນມິຖຸນາປີ 2010 ເປັນຕົ້ນມາ ໃນຄຳປາໄສເປີດກອງປະຊຸມສະພາປະຊາຊົນແຫ່ງຊາດນັ້ນນາຍົກລັດຖະມົນຕີ Wen Jia- bao ໄດ້ປະກາດກ່ຽວກັບແຜນການທີ່ຈະເຮັດໃຫ້ເສດຖະກິດຊັກຊ້າລົງ ເພື່ອຊ່ອຍຫຼຸດຜ່ອນ ອັດຕາເງິນເຟີ້ທີ່ຈີນຢາກຮັກສາໄວ້ໃຫ້ຢູ່ໃນລະດັບຕໍ່າກວ່າ 4% ທ່ານ Wen ຍັງເວົ້າອີກວ່າ ລັດຖະບານຈະເອົາມາດຕະການເພື່ອຢັບຢັ້ງລາຄາຊັບສິນ ທີ່ພວມແພງຂຶ້ນ ທີ່ຊອບປິ້ງມອລ Xin Kong Place ຊຶ່ງເປັນນຶ່ງໃນບັນດາບ່ອນຊອບປິ້ງທີ່ໃຫຍ່ໆຂອງຈີນ ນັ້ນພວກຊາວຈີນທີ່ລໍ້າລວຍພວມພາກັນເລືອກເບິ່ງແຟຊັ່ນຮຸ້ນລ່າສຸດຕາມຮ້ານ Channel, Gucci ແລະ Ferragamo ຢູ່ບ່ອນນີ້ລາຄາສິນຄ້າທີ່ແພງໆນັ້ນບໍ່ໄດ້ລົບກວນຈິດໃຈຂອງ ພວກທີ່ໄປຊີ້ສິນຄ້າເລີຍ ນາງ Xia Xia ອາຍຸ 26 ປີ ບໍ່ມີຄວາມເຫັນຫຍັງຫຼາຍ ກ່ຽວກັບກອງປະຊຸມສະພາປະຊາ ຊົນແຫ່ງຊາດຂອງຈີນ ນາງ Xia Xia ເວົ້າວ່າ ສ່ວນຄົນອື່ນໆກ່າວວ່າ ຄວາມຫຼຸດໂຕນຂອງລາຍໄດ້ ບໍ່ມີຄວາມສຳຄັນຫຼາຍທໍ່ກັບການຄໍ້າ ປະກັນໃຫ້ຊາວຈີນໝົດທຸກຄົນໄດ້ຮັບຜົນປະໂຫຍດ ຈາກການເຕີບໂຕຂອງເສດຖະກິດຈີນ ທ້າວ Wang ອາຍຸ 33 ປີທີ່ເຮັດວຽກກ່ຽວກັບຄອມພິວເຕີ້ ຫຼື IT ກ່າວວ່າມັນເປັນໄປບໍ່ ໄດ້ ສຳຫຼັບປະເທດທີ່ມີຂະໜາດໃຫຍ່ສໍ່າຈີນທີ່ຈະມີສັງຄົມແບບບໍ່ມີຊົນຊັ້ນ ທ້າວ Wang ເວົ້າວ່າ ຢູ່ທີ່ຄຸ້ມຄົນທຸກນັ້ນ ເບິ່ງຊົງວ່າແມ່ຕູ້ Li Yulan ໄດ້ຍອມທໍາໃຈກ່ຽວກັບສະຖານະການທາງ ດ້ານເສດກິດຂອງລາວ ຊຶ່ງລາວເວົ້າວ່າ ການແບ່ງຊົນຊັ້ນຂອງຈີນ ໄດ້ມີມາຕະຫຼອດຫຼາຍໆ ເຊ່ນຄົນ ແລະມີທ່າທາງວ່າຈະມີຕໍ່ໄປຕື່ມອີກໃນອະນາຄົດຂ້າງໜ້າ ແມ່ຕູ້ Li Yulan ເວົ້າວ່າ ຄຸ້ມສະລໍາຂອງແມ່ຕູ້ Li Yulan ແມ່ນຢູ່ໃນບັນຊີລາຍຊື່ທີ່ຈະຖືກທຸບມ້າງຖິ້ມຂະນະທີ່ພວກ ພັດທະນາທີ່ດິນ ທີ່ມີຄວາມຫິວໂຫຍຢາກຈະຍາດແຍ່ງແຂ່ງຂັນເອົາກໍາໄລຈາກການພັດທະ ນາຊັບສິນ ທີ່ກຳລັງເຕີບໃຫຍ່ຂະຫຍາຍໂຕຂອງຈີນນັ້ນ ໄດ້ພະຍາຍາມບີບບັງຄັບໃຫ້ປະຊາ ຊົນທີ່ຕົກຢູ່ໃນສະພາບແບບດຽວກັນກັບແມ່ຕູ້ ຍ້າຍໜີອອກໄປຈາກທີ່ດິນຂອງພວກເຂົາເຈົ້າ ທ່າມກາງຊາກຫັກພັງແລະຕູບທີ່ເປເພນັ້ນແມ່ຕູ້ Li Yulan ເວົ້າວ່າ ລາວເອງແລະເພື່ອນໆ ຂອງລາວໄດ້ປະຕິເສດບໍ່ຍອມໜີອອກໄປຈາກຄຸ້ມຍ້ອນເຫດຜົນຂໍ້ດຽວນັ້ນ ກໍຄືພວກເຂົາເຈົ້າ ບໍ່ສາມາດທີ່ຈະຊື້ເຮືອນໃໝ່ໄດ້